### Kontūras stili

Kontūras inspektors piedāvā dažādus kontūras stilus, kas atlasāmi no attiecīgas uznirstošās izvēlnes.

Svarīgi: Ņemiet vērā, ka pašreizējie parametri jebkuram kontūras stilam tiks pārrakstīti ar noklusētajiem, kad vien no uznirstošās izvēlnes atlasīsiet citu kontūras stilu. Ja vēlaties atjaunot iepriekš noteiktu kontūras stilu, izmantojiet funkciju Atsaukt no izvēlnes Rediģēt.

Noklusētais stils

  Pēc noklusējuma tiek izvēlēts šis Noklusētais stils, kam Kontūras inspektors piedāvā dažādus noklusētos kontūras parametrus, kā aprakstīts iepriekšējā nodaļā. Citi kontūras stili piedāvā vairāk kontūras parametrus, ko tālāk iepazīsim sīkāk.

Dimensijas līnija

  Ar šo kontūras stilu varat izveidot dimensiju līnijas, kādas sastopamas rasējumos.

  Šeit noklusētos kontūras parametrus bagātina šādas opcijas:

  Dimensija | Izvēlieties, vai dimensijas teksts tiks rādīts virs, iekš vai zem līnijas, vai varbūt netiks rādīts vispār.
  Mērvienības | Šeit Jūs nosakāt, kuras no pieejamajām mērvienībām izmantot dimensijas tekstam.
  Rādīt mērvienību | Šī opcija rāda izvēlēto mērvienību (abreviētā formā) ar dimensijas tekstu.
  Rādīt pielaidību | Izmantojiet šo opciju, ja dimensijas tekstam jādokumentē arī pielaidības vērtības.
  Teksta stils | Šeit nosakāt dimensijas tekstam piemērojamo teksta stilu. Ja piemērots teksta stils nav pieejams, Jums tāds jāizveidot Teksta stilu inspektorā.

Raupja līnija

  Šis kontūras stils atbilst pamata noklusētajam stilam, bet vienkāršas gludas vietā tiek vilkta raupja līnija, kurai varat koriģēt raupjumu.

ZigZag līnija

  Ar šo kontūras stilu Jūs izveidojat zigzag līniju, kam pieejami vēl trīs parametri:

  Viļņa garums | Šeit nosakāt, cik tālu atstatu citam no cita jābūt zigzag viļņiem.
  Amplitūda | Šis parametrs norāda zigzag viļņa augstumu.
  Izpletums | Ar šo parametru varat mainīt formu no ļoti asiem zigzag viļņiem līdz liektiem ar savstarpēju pārklāšanos.

Kontūras teksts

  Šis spēcīgais kontūras stils piedāvā izveidot tekstu, kas virzās pa kontūru. Ja Jums nepieciešams teksts pa apli, teksts uz viļņotas līnijas vai kontūrteksts pa figūras līniju, šis ir īstais rīks.

  Prasītie parametri ir šādi:

  Vieta | Šeit Jūs nosakāt, vai kontūras teksts jānovieto virs, iekš vai zem līnijas.
  Nobīde | Izmantojiet šo slīdni, lai noteiktu teksta pozīcijas attiecībā pret līniju.
  Izkārtojums | Šeit varat pozicionēt savu tekstu Pa kontūru vai Pa apvērstu kontūru. Tā kā rezultāts atkarīgs no iezīmētās kontūras, vēlamo rezultātu ātrāk iegūsiet, vienkārši pamēģinot.
  Teksta stils | Šeit nosakāt kontūras tekstam piemērojamo teksta stilu. Ja piemērots teksta stils nav pieejams, Jums tāds jāizveido Teksta stilu inspektorā.
  Līdzinājums | Šeit atradīsiet ierastās pogas līdzinājumam pa kreisi, centrēti, abpusēji vai pa labi.
  Teksts | Šajā laukā ievadiet vēlamo tekstu. Papildu formatējums tekstam šeit nav piemērojams, jo tiks izmantots tikai vienkāršs teksts. Ja kontūra ir par īsu, nesatilpušais teksta kontūrteksta izvadē tiks nogriezts.

  Padoms: Ja vēlaties vienkāršu kontūrtekstu bez redzamas līnijas, pa kuru tas stiepjas, Kontūras inspektorā atspējojiet opciju Zīmēt līniju.

Kontūras dekorējums

  Šis kontūras stils izmanto līniju, lai pa to izvietotu grafiskus elementus. Tādēļ neviens no ierastajiem kontūras parametriem šeit neparādās. Pati kontūra tiek parādīta tikai kā norāde. Tādēļ izvēlnes Skats opcijai Rādīt rāmju norādes jābūt iespējot.

  Pieejamie kontūras parametri ir šādi:

  Atstarpe | Šeit nosakāt, ik pēc kāda attāluma grafiskais elements atkārtoti novietojams uz iezīmētās kontūras.
  Mērogs | Šeit nosakāt izmēru visām grafiskā elementa kopijām, kas parādās uz kontūras.
  Nobīde | Šeit varat paredzēt nobīdi pirmajam grafiskajam elementam kontūras sākumpunktā.
  Liekums | Izmantojiet šo slīdni, lai liktu elementiem augt no kontūras sākuma un beigām, līdz tie sasniedz reālo izmēru kontūras vidū.
  Rotēt pēc kontūras izliekuma | Kad šī opcija iespējota, visi grafiskie elementi tiek rotēti, lai sekotu kontūras izliekumam. Kad šī opcija atspējota, visi grafiskie elementi uz kontūras paliek nerotēti - tādi, kā redzams grafiskā elementa laukā.
  Grafiskā elementa lauks | Šajā laukā tiek demonstrēts Jūsu izvēlētais grafiskais elements pašreizējai kontūrai. Šo lauku nevar aizpildīt ar grafiskajiem elementiem, tos vienkārši velkot un nometot. Tā vietā elements jāiekopē starpliktuvē.
  Paņemt no starpliktuves | Kad esat iekopējis grafisko elementu starpliktuvē, ar šo pogu ievietojiet to grafiskā elementa laukā.
  Notīrīt | Ja vēlaties dzēst pašreizējo grafisko elementu no grafiskā elementa lauka, klikšķiniet uz šīs pogas.