### Kontur-stile

Kontur-inspektøren tilbyder forskellige kontur-stile, som kan vælges fra den relevante popup menu.

Vigtigt: Bemærk venligst at den aktuelle parameter-indstilling af alle kontur-stile vil blive overskrevet af standard værdier når du vælger en anden kontur-stil fra popup menuen. Så hvis du ønsker at genskabe en tidligere defineret kontur-stil, så brug venligst fortryd funktionen fra rediger menuen istedet for.

Standard stil

  Som udgangspunkt, er denne Standard stil valgt, for hvilke kontur-inspektøren tilbyder forskellige standard kontur-parametre som beskrevet i de foregående afsnit. De andre kontur-stile tilbyder flere kontur parametre som er beskrevet i detaljer som følger.

Målelinje

  Med denne kontur-stil, kan du skabe dimensions-linjer som kendt fra tekniske tegninger.

  Her er standard kontur parametrene forbedret med følgende muligheder:

  Dimensionering | Vælg hvorvidt dimensionerings-teksten skal vises over, indeni eller under linjen, eller om du ønsker at udelade dimensionerings-teksten helt.
  Enheder | Her definerer du hvilke af de mulige måleenheder som skal anvendes for dimensionerings-teksten.
  Vis enhed | Denne mulighed viser den valgte enhed (i dens forkortede form) med dimensionerings-teksten.
  Vis tolerance | Brug denne funktion hvis dimensionerings-teksten også skal dokumentere tolerance værdier.
  Tekst-typografi | Her indstiller du tekst-typografien som skal anvendes for dimensionerings-teksten. Hvis der ikke er en passende tekst-typografi til rådighed, så opret venligst en passende en i tekst-typografi inspektøren.

Ru

  Denne kontur-stil korresponderer til den grundlæggende standard-stil, hvor der her ikke tegnes en glat jævn kontur, men en ru linje for hvilke du kan indstille hvor rå den skal fremtræde.

ZigZag

  Ved at anvende denne kontur-stil, opretter du en zigzag linje som kommer med yderligere tre parametre:

  Bølgelængde | Her kan du definere hvor langt zigzag bølgerne skal være fra hinanden.
  Amplitude | Indstil højden på zigzag bølgerne med denne parameter.
  Spredning | Med denne parameter, kan du ændre formen fra meget spidse zigzag bølger op til stærkt overlappende, buede bølgeformer.

Sti tekst

  Denne kraftfulde kontur-typografi tilbyder at forme enhver tekst langs enhver sti. Hvis du for eksempel har behov for en rund tekstopsætning, tekst på en bølge-linje eller tekst langs en figur-linje, så er dette det rigtige værktøj.

  De krævede parametre er:

  Placer | Her kan du definere, om sti-teksten skal placeres over, indeni eller under linjen.
  Forskydning | Brug denne skyder til at definere placeringen af ​​teksten i forhold til den kontur sti.
  Layout | Her har du mulighed for at placere din tekst Langs sti eller Langs omvendt sti. Fordi resultatet er virkelig afhængigt af den valgte kontur-sti, så vil du oftest få det ønskede resultat hurtigst ved blot at prøve dig frem.
  Tekst-typografi | Her defineres tekst-typografien som skal bruges til sti teksten. Hvis der ikke findes en egnet tekst-typografi, så opret venligst en i tekst-typografi inspektøren.
  Justering | Her finder du de sædvanlige knapper til venstrejustering, centrering, fuldt justeret, og højrejusterings tilpasning.
  Tekst | Skriv venligst din ønskede tekst i dette felt. Bemærk, at du ikke kan tilføje flere formateringer til teksten i dette tekstfelt, fordi det kun er den rene tekst som vil blive brugt. Hvis stien er for kort, så vil overskydende tekst blive afskåret i sti-tekstens resultat.

  Bemærk: Hvis du ønsker at skrive almindelig sti tekst uden en synlig kontur sti, skal du blot slukke for Tegn linje valgmuligheden øverst i kontur-inspektøren.

Sti dekoration

  Denne kontur-stil bruger kontur-stien til at sprede grafiske elementer langs det. Så du vil ikke finde nogen af de sædvanlige kontur-parametre her. Her vil konturen selv, grundlæggende set, kun blive vist som en guide. Derfor skal Oversigt-menuens punkt Vis ramme hjælpelinjer være slået til.

  Istedet finder du følgende kontur-parametre her:

  Afstand | Her kan du definere afstanden hvori det grafiske element gentagelsesvis skal placeres på den valgte kontur sti.
  Skala | Her kan du bestemme størrelsen på alle kopier af det grafiske element på kontur stien.
  Forskydning | Her kan du indstille en forskydning for det første grafiske element på udgangspunktet af kontur-stien.
  Rampe | Brug denne skyder til at lade elementer vokse fra kontur-stiens start og afslutning, indtil de når deres definerede størrelse på det midterste område af stien.
  Roter til stiens krumning | Når denne indstilling er valgt, bliver alle grafiske elementer roteret så de følger stiens krumning. Hvis du ikke bruger denne mulighed, så vil alle grafiske elementer forblive normale på kontur-stien, ligesom de vises i det grafiske element felt.
  Grafisk element felt | I dette felt, præsenteres dit valgte grafiske element for denne kontur-sti. Feltet kan ikke udfyldes direkte med grafiske elementer ved hjælp af træk-og-slip. Istedet for kopieres det ønskede element ind i klippebordet.
  Hent fra klippebord | Når du har kopieret et grafisk element ind i klippebordet, får du det ind i det grafiske element felt ved at anvende denne knap.
  Slet | Hvis du ønsker at slette det aktuelle grafiske element fra det grafiske element felt, så klik her.